Birinchi bor o‘tkazilgan O‘zbekiston Liga Kubogi finalida «Paxtakor» jamoasi OKMKni yirik hisobda mag‘lub etib (6:2), yil hisobidan uchinchi sovrinni xam o‘ziniki qilib oldi va O‘zbekiston tarixida ilk bor trebl qayd etdi. «Sherlar» bungacha O‘zbekiston Superligasi va O‘zbekiston Kubogida ham g‘olib bo‘lishgandi. Ushbu bahsda futbolimiz tarixida ilk marta VAR tizimi oflayn tarzda sinovdan o‘tkazildi. Quyida final va undan so‘ng o‘tkazilgan taqdirlash marosimidan Tribuna.uz tasvirchisi olgan suratlarni ko‘rishingiz mumkin.